
În conformitate cu prevederile Regulamentului Camerei Deputaţilor, republicat, cu modificările ulterioare, vă înaintăm, alăturat, Raportul comun asupra proiectului de Lege pentru aprobarea Ordonanţei Guvernului nr.7/2012 privind implementarea sistemelor de transport inteligente în domeniul transportului rutier şi pentru realizarea interfeţelor cu alte moduri de transport, transmis, pentru dezbatere şi avizare în fond, Comisiei pentru industrii şi servicii şi Comisiei pentru tehnologia informaţiei şi comunicaţiilor, cu nr.P.L.x 165 din 29 mai 2012.
În raport cu  obiectul şi conţinutul său, proiectul de lege face parte din categoria legilor ordinare.

                    PREŞEDINTE,                                         PREŞEDINTE,

                      Iulian Iancu                                              Relu Fenechiu                                                     

PL-x 165/2012
R A P O R T  C O M U N
asupra proiectului de Lege pentru aprobarea Ordonanţei Guvernului nr.7/2012 privind implementarea sistemelor de transport inteligente în domeniul transportului rutier şi pentru realizarea interfeţelor cu alte moduri de transport
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată pentru dezbatere în fond, împreună cu Comisia pentru tehnologia informaţiei şi comunicaţiilor, cu proiectul de Lege pentru aprobarea Ordonanţei Guvernului nr.7/2012 privind implementarea sistemelor de transport inteligente în domeniul transportului rutier şi pentru realizarea interfeţelor cu alte moduri de transport, transmis cu adresa nr.P.L.x 165  din 29 mai 2012 şi înregistrată la comisii sub nr.23/122/2012 din 30 mai 2012, respectiv nr.36/42 din 30 mai 2012.



Proiectul de lege a fost adoptat de Senat, în şedinţa din 21 mai 2012, în condiţiile articolului 115 alin.(5) teza a III-a din Constituţia României, republicată.


Conform dispoziţiilor art.75 alin.(1) din Constituţia României, republicată, Camera decizională pentru acest proiect de lege este Camera Deputaţilor.

Proiectul de lege a fost avizat favorabil de Consiliul Legislativ, cu adresa nr.66 din 25 ianuarie 2012, cu observaţii şi propuneri.

Comisia juridică, de disciplină şi imunităţi a avizat favorabil proiectul de lege, cu avizul nr.PLx165/13 iunie 2012.


Proiectul de lege are ca obiect reglementarea cadrului pentru implementarea sistemelor de transport inteligente în domeniul transportului rutier şi pentru interfeţele cu alte moduri de transport intervenţiile legislative vizând transpunerea Directivei 2010/40/UE. Totodată, pentru asigurarea coordonării la nivel naţional a acţiunilor necesare implementării prezentei ordonanţe, se va constitui Consiliul de Coordonare pentru sistemele de transport inteligente, ca structură fără personalitate juridică, alcătuit din reprezentanţi ai organelor de specialitate ale administraţiei publice centrale (Ministerul Transporturilor şi Infrastructurii, Ministerul Comunicaţiilor şi Societăţii Informaţionale, Ministerul Administraţiei şi Internelor, Ministerul Dezvoltării Regionale, Ministerul Turismului, Ministerul Economiei, Comerţului şi Mediului de Afaceri, Ministerul Educaţiei, Cercetării, Tineretului şi Sportului, Ministerul Mediului şi Pădurilor, Ministerul Sănătăţii, Serviciul de Telecomunicaţii Speciale, Autoritatea Naţională pentru Administrare şi Reglementare în Comunicaţii, Agenţia Spaţială Română, Asociaţia de Standardizare din România).

În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei pentru tehnologia informaţiei şi comunicaţiilor au examinat proiectul de lege şi documentele conexe, în şedinţa din data de 20 iunie 2012.

Membrii Comisiei pentru industrii şi servicii au examinat proiectul de lege şi documentele conexe, în şedinţa din data de 25 septembrie 2012.
În urma dezbaterilor, membrii Comisiei pentru industrii şi servicii şi cei ai Comisiei pentru tehnologia informaţiei şi comunicaţiilor au hotărât, cu majoritate de voturi, să propună plenului Camerei Deputaţilor adoptarea proiectului de Lege pentru aprobarea Ordonanţei Guvernului nr.7/2012 privind implementarea sistemelor de transport inteligente în domeniul transportului rutier şi pentru realizarea interfeţelor cu alte moduri de transport, în forma adoptată de Senat.
 În raport de obiectul şi conţinutul său, proiectul de lege face parte din categoria legilor ordinare.

                    PREŞEDINTE,                                         PREŞEDINTE,

                      Iulian Iancu                                              Relu Fenechiu        
Consultant parlamentar, Monica Tudor                                                        

